Downloaded from YTS.MX
Official YIFY movies site: YTS.MX
కలలు నిజమవుతాయని మా అమ్మ నమ్మకం.
పీడకల నిజం కాకుండా ఉండాలంటే, దాన్ని నీటితో చెప్పుకోవాలి.
నా పెళ్లి నిశ్చయ వేడుక తర్వాత, కలలో రౌజి-ఇ-షరీఫ్ కనిపించింది.
జనం ప్రార్ధనలు చేస్తున్నారు, జీవితం ప్రశాంతంగా ఉంది.
ఇంతలో, పిడుగు పడింది.
శవపేటికల్లో బ్రెడ్ మోసుకెళ్తున్నారు.
ఇంతలో, ఆకాశం నుంచి రాళ్ల వర్షం కురుస్తోంది.
నేను నిద్ర లేచాక, నా కలని వర్షంతో చెప్పుకున్నా.
ఒంటెపై పోయేవాడా,
నిదానంగా వెళ్లు,
నా ఆత్మని నీతో తీసుకెళ్తున్నావు.
ఆమె నా గుండెని పట్టుకుంది,
తర్వాత దాన్ని తీసుకెళ్లిపోయింది.
భర్త ఎంత ఇవ్వగలడు అన్నదానిపై కట్నం ఆధారపడి ఉంటుంది.
కట్నం ఎంతివ్వాలి అనేది షరియా చట్టంలో లేదు.
రెండేళ్ల ప్రేమ తర్వాత, మా పెళ్లి నిశ్చయమైంది.
ఆ వేడుకలో, తను మగాళ్ల దగ్గర ఉన్నాడు,
నేను ఆడవాళ్ల దగ్గర ఉన్నా.
- నీకు అమ్మాయి నచ్చిందా? - నాకు ఆ అమ్మాయి నచ్చింది.
ఆగస్టు 14, 2021: జహ్రా & ఒమీద్ వివాహ నిశ్చయ వేడుక.
ఒమీద్ జన్మ్
ఆ రోజు సాయంత్రం.
తాలిబన్ డౌన్ డౌన్!
ఆప్ఘనిస్తాన్ జిందాబాద్!
ఆగస్టు 15, 2021: తాలిబన్లు కాబూల్‌లో ప్రవేశించారు.
అల్లా హు అక్బర్!
- వీడియో తీయ్, వీడియో తీయ్! - తీస్తున్నా!
వందలమంది ఇస్లామిక్ అధికార సైనికులు ఉన్నారు.
నలుమూలల నుంచి వాళ్లు మమ్మల్ని చుట్టుముట్టారు.
మేము కేవలం 12 మంది మహిళలం.
అయినా మేము ప్రతిఘటిస్తున్నాం.
వీడియో తీస్తున్నా అని చెప్పా కదా, కాల్ చేయకు.
అక్కడ కరెంట్ లేదు, కదా?
జహ్రా, డెంటిస్ట్
ఈ తరం నాశనమైంది.
ఇప్పటిదాకా, తాలిబన్లు డాక్టర్లని ఇబ్బంది పెట్టలేదు.
అయితే తాజాగా నా క్లినిక్ బోర్డుపై నా పేరు తీసేయాలని ఆర్డర్ వేశారు.
నా ఆఫీస్ మూసివేతకి ఇది ప్రారంభం కాదని ఆశిస్తున్నా.
నా మాస్క్ ఎక్కడ?
సర్టిఫికేట్ - డాక్టర్ జహ్రా మహమ్మదీ డెంటర్ ఇంప్లాంట్ వర్క్‌షాప్
కొన్నిరోజులు గోరువెచ్చని నీళ్లు తాగండి.
తర్వాత మళ్లీ ఒకసారి రండి.
జమీల్, కెమెరా వైపు చూడు.
నిన్న ఆరు గంటల నుంచి ఇక్కడే ఉన్నాం మేము...
నా మొహం ఒకసారి చూసుకోవాలి.
తరనోమ్ యాక్టివిస్ట్
నిన్న ఆరు గంటల నుంచి విమానాశ్రయంలో ఎదురుచూస్తూ ఉన్నాం.
చాలా గేట్లలో ప్రయత్నించాం. కానీ లోపలికి వెళ్లలేకపోయాం.
దేవుడే మాకు సాయం చేయాలి.
మేము 30 లేదా 40 మంది ఉన్నాం.
సగం మంది నిరాశతో ఇంటికి వెళ్లిపోయారు.
మిగతావాళ్లం బలంగా నిలబడ్డాం.
దేవుడే మాకు సాయం చేయాలి.
మీరిద్దరూ జాగ్రత్త!
ఇది మీ ఇద్దరికీ మంచి జ్ఞాపకంగా ఉంటుంది.
మీరింకా చిన్నపిల్లలు.
రహేలా యాక్టివిస్ట్
రహేలా, జహ్రా, ఫర్జానా, మీనా, నేను.
ఇటువైపు, మగవాళ్లు, సమీ...
ఇటు చూడు, జమీల్!
మేమింకా ఎదురుచూస్తున్నాం.
ప్రతి గేట్‌ ప్రయత్నించాం, కానీ వెళ్లలేక పోయాం.
ఇది గేట్ 1, చాలామంది జనం ఉన్నారు.
దురదృష్టవశాత్తూ, వాళ్లు టియర్ గ్యాస్ ప్రయోగిస్తున్నారు.
ఇంకా గందరగోళం ఉంది, పేలుళ్లు కొనసాగుతున్నాయి...
దుర్భరంగా ఉన్న నగరానికి నమస్కారం.
కాబూల్.
షరీఫా మాజీ ప్రభుత్వ ఉద్యోగి
మా ఆఫీస్‌పై నుంచి గత నెల ఆఫ్ఘన్ జెండా తొలగించారు.
నేను గృహనిర్బంధంలో ఉన్నా.
దుష్టశిక్షణ శిష్టరక్షణ శాఖ అధికారులు,
వారి కార్ల వల్ల మా ప్రదర్శన ఆగిపోయింది.
ముగ్గురు తాలిబన్లు నన్ను తీవ్రంగా కొడుతుండగా,
మిగిలిన అమ్మాయిలు వచ్చారు.
నేను తాలిబన్ల మీద అరిచాను.
ఇప్పుడు మమ్మల్ని ట్యాక్సీలలో పడేశారు.
డెంటల్ క్లినిక్ ఎండీ స్టమటాలజిస్ట్
బోర్డు లోపలుంది.
డాక్టర్ జహ్రా మహమ్మదీ స్టమటాలజిస్ట్
వీధిలోకి కనిపించేలా పెట్టు.
మీరు చెప్పినట్టే చేస్తా.
గాలికి, వానకి దెబ్బతినకుండా
వెల్డింగ్ గట్టిగా చేయించాలి.
నేను ఆ పని మీద ఉంటా.
మీకు ఇంకా ఏం కావాలి?
ఏమీ వద్దు, కాసేపట్లో వస్తా.
సాధ్యమైనంత త్వరగా రా.
ఉద్యోగం, ఆహారం, విద్య.
ఈ సమయంలోనే, మహిళలు ఇళ్లలోనే ఉండాలని తాలిబన్లు ఆదేశించారు.
మేము నిరసన చేయకూడదని, లేదంటే అరెస్ట్ చేస్తామని హెచ్చరించారు.
కానీ మేము మౌనంగా ఉండబోము.
ఇప్పటికే ఖైదు చేయబడిన స్త్రీల కోసం మా గొంతు వినిపించాలని నిర్ణయించాం.
నేను ఏమి రాయాలి?
నా చేయి నొప్పిగా ఉంది, రాయలేను.
నిరసన తెలిపిన అమ్మాయిల్ని వదిలేయండి.
ఆగు, ఉద్దేశ్యం ఏంటంటే...
ఇలా రాయి, "అరెస్టులు ఆపండి!"
కేసు వేయడం ప్రతి పౌరుని హక్కు.
డాక్టర్ జహ్రా మహమ్మదీ మీ స్మైల్ డిజైనర్
ఒమీద్‌తో కలిసి ఖరీదైన రెస్టారెంట్లకి వెళ్లినప్పుడు, అవి ఖాళీగా ఉండేవి...
...దాంతో లండన్‌లో ఉన్నట్టు భావించమని చెప్పేవాడు.
బయటకి వచ్చినప్పుడు, మనం ఆప్ఘనిస్తాన్ తిరిగొచ్చాం అనేవాడు.
ఈ రోజుల్లో, ఎలా చదవాలో మా అమ్మకు నేర్పించడం, నా సోదరుడికి చదువులో
సాయం చేయడం, నాకున్న ఏకైక సంతోషం.
- చెప్పింది రాశావా? - రాశా.
ఆప్ఘనిస్తాన్‌లో అమెరికా ఉనికికి సంబంధించి
కొన్ని రహస్య పత్రాలను 2019లో వాషింగ్టన్ పోస్ట్ ప్రచురించింది
వాటి పేరు ఆప్ఘనిస్తాన్ పేపర్స్.
నీకు అర్ధమైందా ఇది?
అమెరికా నిధులు కొల్లగొట్టేందుకు
ఆప్ఘనిస్తాన్‌లో పారదర్శకత లేని వాతావరణం
అమెరికా కంపెనీలకు మంచి అవకాశంగా మారింది.
దీనినే లాటరీ తగిలినట్టు రాసింది ఫాక్స్ న్యూస్
- ఈ పదం ఏంటి? - దీనీ అర్ధం ఇంటర్నెట్...
యూకేలోని వేలకొద్దీ షాపుల్లో ఇంటర్నెట్ అమ్ముడవుతోంది.
దీని అర్ధం, ఇంటర్నెట్ కంటే వేగంగా మరేదీ పెరగడం లేదని అనుకుంటా...?
ఇక్కడ స్పేస్ ఉండకూడదు. మళ్లీ రాయి.
వీధిలోకి వెళ్లినప్పుడు జాగ్రత్తగా ఉండండి.
అమ్మాయిల్ని ఇంకా అరెస్ట్ చేస్తున్నారు.
ఏదీ పనిచేయలేదు.
అన్నీ ప్రయత్నించాం, కానీ ఏ దారీ తెరుచుకోలేదు.
మేము చూపించిన ఏ డాక్యుమెంట్ కూడా తీసుకోవడం లేదు.
మేము ఇక్కడే ఉండాలి. పోరాడాలి. మరో దారి మాకు లేదు.
విద్య, ఉద్యోగం, స్వేచ్ఛ!
ప్లీజ్ నన్ను కొట్టొద్దు...
ఇవాళ్టి ప్రదర్శనలో మహిళలు స్వచ్ఛందంగా పాల్గొన్నారు...
స్త్రీల అంతం = మనుషుల అంతం
...పాఠశాలల మూసివేత, టీచర్లు రాకపోవడంపై
నిరసన తెలిపేందుకు వచ్చారు.
దురదృష్టవశాత్తూ, నిరసన హింసాత్మకంగా మారింది.
అయినా, మహిళలంతా కలసికట్టుగా నిలబడ్డారు.
ఉగ్రవాదులు నశించాలి!
ప్రస్తుతం, 12వ తరగతి పూర్తయిన అమ్మాయిలు
ఇళ్లకే పరిమితం కావాలి.
డాక్టర్లు, ఇంజనీర్లు, టీచర్లు కావాలని వాళ్లకి కలలు ఉన్నాయి.
మాతృభూమికి సేవ చేయాలనుకుంటున్నారు.
అమ్మాయిలు ఇళ్లకి పరిమితం కావడం విషాదం.
వాళ్లకి కలలు ఉన్నాయి!
విద్య, ఉద్యోగ అవకాశాలు పొందే హక్కు మాకు దక్కాలి.
ఉద్యోగం, ఆహారం, విద్య!
పేదరికం, దుఃఖం నశించాలి!
విద్యని రాజకీయం చేయొద్దు!
ప్లీజ్, నేను ఒక జర్నలిస్టుని!
చాలా అన్యాయమైన ఆంక్షలు పెట్టారు,
ప్రశాంతంగా నిరసన చేయడాన్ని ఒప్పుకోవడం లేదు.
మా మిషన్ మొదలైనప్పటి నుంచి,
కొరడాలు, లాఠీలతో
మమ్మల్ని అణచివేయాలని చూస్తున్నారు.
చాలామంది జర్నలిస్టులని కొట్టడం మీరే చూస్తున్నారు.
అమ్మాయిలూ, ఇటువైపు రండి.
వెంటనే కారు ఎక్కండి! ఎక్కండి!
ఆయన నీకే చెప్తున్నాడు, కారు ఎక్కు!
నేను ఎక్కను!
ఆమెని కారు ఎక్కించండి!
- మిమ్మల్ని స్టేషన్‌కు తీసుకెళ్తున్నా. - ఎక్కడికి?
సరే, తర్వాత ఏం చేస్తారు?
- ఆడవాళ్లని భయపెట్టడానికి వచ్చారా? - నోరు ముయ్యి!
ఇదంతా గొప్ప అనుకుంటున్నారా?
మాట్లాడొద్దని చెప్పా నీకు. ఇక్కడే చంపుతా నిన్ను!
అయితే వచ్చి చంపు!
వాడేమీ చేయలేడు నన్ను!
నీ వల్ల కాదు!
ఎందుకు యూనివర్శిటీ మూసేశారు?
నోర్ముయ్, లేదంటే చంపుతా.
అయితే చంపు! యూనివర్శిటీలు, స్కూళ్లు మూసేశారు,
మీరు నన్ను కూడా చంపొచ్చు!
మాట్లాడొద్దు, మాట్లాడొద్దు.
మాట్లాడొద్దు, పోలీస్ చీఫ్ ఆర్డర్ ఇది.
ఆడవాళ్లని అరెస్ట్ చేయడం గొప్ప అనుకుంటున్నారా?
మాపై పెత్తనం కోసం మీరు తహతహలాడుతున్నారు.
ఇటీవలి కాలంలో నిరసనలు వ్యక్తం చేసే మహిళల్ని
తాలిబన్లు అరెస్ట్ చేయడం...
నిన్న, కాబూల్‌ వీధుల్లో కొందరు అమ్మాయిలు
మహిళలకి ఆర్ధిక స్వేచ్ఛ, ఉద్యోగాలు డిమాండ్ చేస్తూ
ప్లకార్డులు పట్టుకుని ప్రదర్శన చేశారు.
అరెస్ట్ అయిన మహిళల పరిస్థితిపై
ప్రజల్లో ఆందోళన వ్యక్తం అవుతోంది.
ప్రదర్శనల్లో పాల్గొనే అమ్మాయిల్ని చూసి గర్వపడుతున్నాను.
కానీ వాళ్లతో నేను కలవలేను, దానికి మా అమ్మ ఒప్పుకోదు.
దాదాపు అయిపోయింది.
నా బూట్లు ఎక్కడ?
నేను వేసుకున్నా, ఇక్కడే ఉన్నాయి.
ఇవాళ వాతావరణం బాగుంది, కదా?
నన్ను కొన్ని ఫోటోలు తీయ్, ఇంట్లో బోర్ కొడుతోంది.
చుట్టూ చూడటానికి పైకప్పు పైకి రావడం
నాకున్న ఆశలకి ఒక విచారకర పరిష్కారం.
ఈ పరిస్థితిపై నాకు విసుగొచ్చింది.
నాకున్న ప్రతిదీ కోల్పోతున్నాను.
ప్రయాణాలు మిస్ అవుతున్నాను.
మనకి ఉద్యోగం చేసే హక్కు లేదు.
చదువుకునే హక్కు లేదు.
ప్రతిదాని నుంచి నన్ను దూరం చేశారు.
నాలాంటి మహిళల నుంచి,
నా తోటి వీరవనితల నుంచి, నా తోటి ప్రయాణికుల నుంచి.
ఇప్పుడు, పైకప్పు పైకి రావడం కిందకి వెళ్లడం మాత్రమే చేస్తున్నా.
"ఛీ ఈ ఒంటరితనం, చెడు కాలం, చెడు ఆలోచనలు.
వసంతమా, ఈ యాతనలో, నేను లేకుండా ఎక్కడ ఉన్నావు?"
నా ఫోటో తీస్తావా?
పలు కారణాల వల్ల నేను ఇక్కడ ఉండలేకపోయాను.
దురదృష్టవశాత్తూ, నేను పాకిస్తాన్ పోవాల్సి వస్తోంది.
అక్కడికి చేరిన మరుక్షణం నుంచి నా జీవితాన్ని చిత్రీకరిస్తాను.
ప్రతిక్షణాన్ని.
ఒకప్పుడు ఆప్ఘనిస్తాన్‌లో మహిళలపై ఇలాంటి హింసకి
అనుమతి ఉండేదని చరిత్ర గుర్తుంచుకుంటుంది.
ఐక్యరాజ్యసమితి ముందు.
అన్ని మానవహక్కుల సంస్థల ముందు. మొత్తం ప్రపంచం ముందు.
ప్రజాస్వామ్యం కోసం కేకలు పెడుతూ
కఠిన వైఖరిని ఖండించే దేశాల ముందు.
ఆప్ఘన్ మహిళలు ప్రతిచోటా విధానాలకు బాధితులుగా మారారు.
నాకు పారిపోవడం తప్ప మరో దారి లేదు.
హలో, హాయ్...
ఇక్కడ మైదానాల్ని, ఎడారిని, రెల్లు గడ్డిని మీరు చూడొచ్చు.
ఇది ప్రస్తుతం మేము ఉంటున్న సేఫ్ హౌస్.
ఈ భవనంలోనే మేము ఉంటున్నాం.
ఇందులో 10 - 12 గదులు ఉన్నాయి,
ప్రతి గదిలో 3, 4, 5,10 మంది ఉంటున్నారు.
ఇటు వైపు రెల్లు గడ్డి ఉంది,
మీరు ఊహించే దానికంటే ఎక్కువ పాములు, గుంటనక్కలు ఉన్నాయి.
పది గంటలకి అవి ఊల పెట్టడం ప్రారంభిస్తాయి.
అందుకే, రెండు రోజుల నుంచి,
వాటిని తగ్గించేందుకు ఇక్కడ మంట పెడుతున్నారు.
ఇక్కడ మీరు చూస్తున్నారుగా, రెల్లు గడ్డిని తగలబెడుతున్నారు
దానివల్ల జంతువులు వెళ్లిపోతాయి.
మాకు వాషింగ్ మెషీన్ లేదు, అందుకే మా బట్టలు మురికిగా ఉన్నాయి.
మాకు కెటిల్ లేదు, వేడి నీళ్లు లేవు.
మా దగ్గర టీవీ లేదు.
ఒకటి కొన్నారు కానీ అది ధ్వంసమైంది, అందుకే దాన్ని పడేశారు.
డాక్టర్ కూడా లేరు.
ఉదయం నుంచి చెప్తూనే ఉన్నాను,
కానీ ఎవరూ సాయం చేయడం లేదు.
నాకు పంటినొప్పి దారుణంగా ఉంది, చాలా నొప్పి ఉంది.
- హలో, ఎలా ఉన్నారు? - బాగున్నా, థ్యాంక్యూ.
ప్రతిదాని ధర చాలా పెరిగిపోయింది, అందరి ఆదాయం బాగా తగ్గిపోయింది.
నువ్వనేది నిజమే.
యుద్ధం వస్తుందని కొందరు అంటున్నారు.
కొత్త ప్రభుత్వం వస్తుందని ఇంకొందరు అంటున్నారు.
ఎవరి అంచనాలు వాళ్లవి.
- దీనికి అంతు లేదు. - దీనికి ఎప్పటికీ అంతుండదు.
హజారా ప్రజలకు ఇదెప్పటికీ అంతు తేలనిది.
కారులో మ్యూజిక్ ప్లే చేయడం నేరం.
ఒక మహిళ ఒంటరిగా ట్యాక్సీలో వెళ్లకూడదు.
మా అమ్మకి ఎప్పుడూ నా గురించే బెంగ,
కానీ ఉత్సాహంగా ఉండాలని, కనిపించాలని
నేను కోరుకుంటా.
నేను నా స్నేహితులతో కలిసి...
ఆహారం పంచడానికి వెళ్లాను.
అమ్మా, మీ పేరు ఇంకా పిలవలేదు, కొంచెంసేపు ఆగాలి, సరేనా?
నా పేరు పిలిచినప్పుడు చెప్తారా?
మీ పేరు పిలిస్తే నేను చెప్తాను.
ఇంకా ఎవరు ఉన్నారు?
సొరాయా.
వెనక్కి వెళ్లండి, మీ పేరు పిలుస్తారు.
ఎందుకు దేశం వదిలి పోతున్నారు?
మన జీవితాలకి ముప్పుందని తెలుసు, అయినా మీ మాస్క్ తీయరు.
సరే ఎందుకు పోతున్నారు?
నేను మీ బృందానికి చెందిన దానిని అని
వాళ్లు ఏదొకరోజు తెలుసుకుంటారని నా భయం.
అదే నా భయం.
చదువు మన హక్కు!
మీరు మాకు భధ్రత బదులు భయాన్ని తీసుకొచ్చారు.
మీతో అనుబంధమే వద్దనుకుంటున్నాం!
ఆప్ఘనిస్తాన్ స్వేచ్ఛ
ఈ నిరసనకారులు ఆర్ధిక మంత్రిత్వశాఖ ముందు ప్రదర్శన చేస్తున్నారు,
కానీ దీన్ని కవర్ చేయడానికి వచ్చిన రిపోర్టర్లు మాత్రం
తాలిబన్ల క్రూరత్వాన్ని చూడాల్సి వచ్చింది.
ఇక్కడ మేము ఎప్పుడూ న్యాయాన్నే కోరుతున్నాం.
ఆడపిల్లల స్కూల్స్ తిరిగి ప్రారంభించాలి,
మహిళా వ్యవహారాలశాఖని తిరిగి ప్రారంభించాలి.
కానీ ఇవాళ మాకు ఇంకో లక్ష్యం ఉంది,
మన చుట్టూ ఉన్న దారుణమైన ఆర్ధిక పరిస్థితుల్ని అందరికీ తెలియజేయాలి.
- మిసెస్ మహమ్మద్? - చెప్పు, మై లవ్.
ఎలాంటి వంటలు మీరు బాగా చేస్తారు?
నేను చాలా బిజీగా ఉన్నాను, వంట చేసే తీరిక లేదు.
అంటే, ఉదాహరణకి, ఎలాంటి ఆహారం ఎక్కువగా వండాలి అనుకుంటారు?
గొప్పలు చెప్పడం లేదు, కానీ ఏదైనా వండగలను.
ఉగ్రవాదానికి వ్యతిరేకంగా ప్రాణాలు పణంగా పెట్టడానికి
అందరికీ ధైర్యం సరిపోదు.
బెదిరింపులు వచ్చినా పోరాడతావా?
అవును, నన్ను బెదిరించారు.
న్యాయం కావాలని కోరిన రోజే ప్రాణాలపై ఆశ వదిలేశాం.
ఈ దేశం కోసం, ప్రజల కోసం మా ప్రాణాలైనా త్యాగం చేస్తాం.
నా కుటుంబం అనుమతించకపోయినా,
కొత్త ప్రభుత్వానికి వ్యతిరేకంగా ధైర్యంగా నిలబడ్డాను.
ఆప్ఘన్ మహిళలు తమ సొంత తండ్రులు, సోదరుల నుంచి
పట్టుబట్టి అడగని హక్కులని నేను కోరుతున్నాను.
ఆప్ఘన్ మహిళ మొదట ఇంట్లోనే తండ్రి నుంచి, సోదరుల నుంచి,
భర్త నుంచి అణచివేతకు గురవుతుంది.
ఇవి పాకిస్తాన్‌లోని వీధులు.
వీళ్లు జోగీ తెగవాళ్లు.
ఇది రహేలా, మరియంల వీడ్కోలు పార్టీ.
వాళ్లంతా సహార్, బక్తాష్‌తో కలిసి
స్పెయిన్ వెళ్తున్నారు.
వాళ్ల వీడ్కోలు పార్టీకి
అందరినీ ఆహ్వానించారు.
అమ్మాయిలూ, మా క్లినిక్‌లో గట్టిగా అరవొద్దు,
మాపై ఆంక్షలున్నాయి.
ఏం జరుగుతోంది? ఏంటి ఈ గోల?
వాళ్లు మమ్మల్ని పట్టుకోవాలి అనుకుంటున్నారా?
ఎంత ఇస్తారు?
ఎక్కడ కూర్చోవాలి? నేను పట్టను.
ఇద్దరు ఇద్దరు కూర్చోండి.
ఈ కెమెరా మీదేనా?
వాళ్లు ఒక డాక్యుమెంటరీ తీస్తున్నారు. ఇది సాహ్రా మని కోసం.
అయితే ఓకే.
భయపడొద్దు.
వివిధ ఉద్యమ గ్రూపుల నుంచి ఇక్కడ సమావేశం అవుతున్నాం.
తాలిబన్లు అధికారంలోకి వచ్చాక
కొత్త ప్రభుత్వానికి నిరసనగా కలిశాం.
ఇంతకుముందు మేము ఒకరికొకరం తెలియదు.
మా హక్కులకై పోరాడే క్రమంలో ఒక్కటయ్యాం.
చాలా ఏళ్లుగా మన పేరు చెప్పుకుని లాభపడ్డ ఒక మహిళ
తన కుటుంబంతో సహా దేశం విడిచి వెళ్లిపోయింది,
ఇప్పుడామె తాలిబన్లని అధికారికంగా గుర్తించాలని లాబీయింగ్ చేస్తోంది.
తాలిబన్లని ఎందుకు గుర్తించాలి?
ఆఫ్ఘనిస్తాన్‌లో తాలిబన్‌లే సత్యమని,
ఆ సత్యాన్ని మీరు సహించాలని అంటున్నారు.
మన సంస్థ అస్తవ్యస్తమని కొందరు అంటున్నారు, కానీ పూర్తి వ్యతిరేకంగా ఉన్నాం.
మన సంస్థ వైవిధ్యమైంది. మనలో కవులు, రచయితలు ఉన్నారు.
నినాదాలు, నిరసన తెలిపే ప్రదేశాలు, సమయంపై తమ అభిప్రాయాలు చెప్పడానికి
మనం అందరికీ అవకాశం ఇస్తున్నాం.
మనం రంగుల బట్టలు, హైహీల్స్ వేసుకుంటున్నాం, అత్తరు వాడుతున్నాం.
స్వేచ్ఛగా ఊపిరి పీలుస్తున్నాం, రోజంతా సరదాగా గడుపుతున్నాం.
లేడీస్, నేను మాట్లాడొచ్చా?
వహీదా రచయిత
మన చరిత్ర మనమే రాసుకోవాలి
అని చెప్పిన ఒక మహిళతో మాట్లాడాను.
ఆమె ప్రభావం నాపై తీవ్రంగా ఉంది.
ఒక లైబ్రరీ నిర్మించాలి అనుకుంటున్నా,
తమ కథలు తామే రాసుకునేలా
మహిళలు రచయితలు అయ్యేలా ప్రోత్సహించడానికి.
ప్రపంచంలో మనకి ఇంకా సరిగా గుర్తింపు రాలేదని భావిస్తున్నాను.
ఈసారి, ఈ విప్లవం పేజీలని మహిళలే తిప్పుతారని
మొదట అందరం అంగీకరించాలి.
రెండోది, ఈ విప్లవం పౌర విప్లవం.
ఎందుకు? ఎందుకంటే అధికారం పైనో, ఆయుధాల పైనో, హింస పైనో, యుద్ధకాంక్ష పైనో,
ప్రజల్ని చంపడం పైనో ఆధారపడిన మిగిలిన విప్లవాలు విజయం సాధించలేదు.
ఇప్పుడు, మనం పౌర విప్లవానికి దారులు వేస్తున్నాం.
ఇదొక ఆలోచనాత్మక విప్లవం, యువత ఐక్యత కలిసి ఉంది,
పరస్పర అంగీకారంతో ముందుకెళ్తున్నాం.
- హాయ్, ఎలా ఉన్నారు? - స్వాగతం.
బాగున్నారా?
మీరు వచ్చినందుకు చాలా సంతోషం.
నాకు కూడా.
ఎలా ఉన్నారు, బాగున్నారా? దయచేసి లేవొద్దు.
ఏం జరుగుతోంది? మ్యూజిక్ తీసుకొచ్చారా?
నిజంగా దాన్ని డౌన్‌లోడ్ చేశాను కానీ తేవడం మర్చిపోయాను.
ఆప్ఘనిస్తాన్‌లోని ఆంక్షల సమాజంలో,
మహిళలే ఎప్పుడూ బాధితులు.
షరీఫాకి ఉద్యోగం ఉందన్న కారణంతో, ఆమె వివాహ లైసన్స్‌ రద్దు చేసేందుకు
కొత్త ప్రభుత్వం ప్రయత్నించింది.
ఆమె ఎందుకు పనిచేస్తోందని అడిగారు.
తను ఎందుకు పని చేయకూడదో వాళ్లు చెప్పగలరా?
వాళ్లు కచ్చితంగా కారణం చెప్పగలరా?
మహిళలు చదువుకోవాలి, పనిచేయాలి,
హిజాబ్ కప్పుకుని, కేవలం ఇంటికే పరిమితం కావడం తప్పు.
ఇప్పుడంతా వెనక్కి నడుస్తోంది.
ఆమె భర్త విడాకులు తీసుకోను అన్నాడు.
ఆమె జుట్టు, తన పళ్లలా తెల్లగా అయ్యేవరకు
ఇంట్లోనే కూర్చుని ఉంటుందని.
కొందరు మహిళలు, తమని వదిలేసిన భర్తల కోసం
జీవితమంతా ఎదురుచూస్తూ గడుపుతారు.
ఆప్ఘనిస్తాన్‌లో మహిళలు బానిసలు.
అతిగా వాడటం వల్ల వాషింగ్ మెషీన్ పాడైపోయింది.
దాదాపు రెండు నెలలుగా మురికి బట్టలు పేరుకు పోయాయి.
మామూలుగా, నా బట్టలు ఉతుక్కుని బయట ఆరవేసుకుంటాను.
ఇక్కడో రాకాసి కుక్క ఉంది
దాన్ని వదిలితే, బహుశా మమ్మల్ని తినేయొచ్చు అది.
ఇంకో నెల వరకూ
మా వంతు వస్తుందని అనుకోలేను.
వాతావరణం ఘోరంగా ఉంది, కాబట్టి బయట చేతులు కడుక్కోలేము.
మరీ చలిగా ఉంది.
"ఈ మధ్య ఎవరో నాపేరుతో ఫేస్‌బుక్ అకౌంట్ సృష్టించారు.
ఆ నకిలీ అకౌంట్‌తో నాపై దుష్ప్రచారం చేస్తున్నారు,
మన గ్రూప్ మీటింగ్స్‌లో తీసుకున్న
నా వ్యక్తిగత ఫోటోలు వాడుతున్నారు.
గత కొన్నిరోజులుగా నిరాశలో కూరుకుపోయా.
ఏమీ మాట్లాడటం లేదు, గ్రూపులో చురుగ్గా లేను.
ఆ అకౌంట్ ఎవరు తెరిచారో అమ్మాయిలు కష్టపడి కనుక్కున్నారు, దాన్ని హ్యాక్‌ చేయడానికి.
చివరికి సాధించారు, అయినా ఆ దుర్మార్గులు ఇంకో అకౌంట్ సృష్టించారు
నేను ఫ్రెంచ్ రిపోర్టర్లతో దిగిన ఫోటోలు తీసుకుని వాడుతున్నారు.
వాళ్లు నన్ను బెదిరించారు.
ఏం జరుగుతుందో అని భయంగా ఉన్నా.
ఈ నకిలీ ఖాతాలతో
నా గురించి తప్పుడు ప్రచారం చేయొచ్చు.
నాకు అండగా నిలబడి, నాపై సానుభూతి చూపిన
సోదరీమణులందరికీ రుణపడి ఉంటా."
ఖతూల్ మాజీ టీచర్
మీ నుంచి దూరం కావాలని ఎప్పుడూ కోరుకోలేదు.
మా ఇంట్లో ఒక తాలిబన్ ఉన్నాడు.
మీకు ఎప్పుడో చెప్పా కదా, మా ఇంట్లో ఒక తాలిబన్ ఉన్నాడని.
తను నన్నెంత దారుణంగా కొట్టాడో
మీకు చూపించగలను.
నన్ను కొట్టినట్టు, జైలులో ఉన్న ఆడవాళ్లని కూడా కొట్టి ఉండరు.
నేనూ మనిషినే, ఇంకా ఎన్ని బాధలు పడాలి?
పగలు స్వేచ్ఛకై పోరాడుతూ, రాత్రి దెబ్బలు తింటున్నా.
స్త్రీలస్వేచ్ఛ కోసం గొంతెత్తుతున్నా,
నేను మాత్రం హింస అనుభవిస్తున్నా.
వాళ్లు నా ఫోటో తీసుకెళ్లి షాపులో చూపించి,
"ఈవిడతో పని ఉంది" అన్నారంట.
భయపడొద్దు, ఏమీ కాదు. నువ్వొక యోధురాలివి.
మనం కాబోయే అధ్యక్షులం.
నా స్నేహితులు యోధులు.
నా వరకు, దేవుడి తర్వాత మీరే సర్వం.
వెళ్లిరా, జాగ్రత్త.
ఆహారం...
స్వేచ్ఛ...
బాగుంది. పదండి, దీన్ని ఇలాగే ఉంచండి.
ఆహారం, ఉద్యోగం, స్వేచ్ఛ
ఆర్ధిక వైఫల్యం, పేదరికంపై
డజన్లకొద్దీ మహిళలు నిరసనకు దిగారు.
పాలనలో మహిళలకు పని కల్పించేలా,
ఆర్ధిక కార్యకలాపాలలోనూ తమకు ప్రాధాన్యత కల్పించేలా
స్రీ విద్యని కొనసాగించేలా
తాలిబన్ ప్రభుత్వం పనిచేయాలని వారు కోరుతున్నారు.
మన నిస్సహాయత గురించే ఇవాళ్టి ప్రదర్శన.
పనిచేయడానికి, సంపాదించడానికి
స్త్రీలని అనుమతించడం లేదు...
టేబుల్ సర్దావా? లినెన్ పరిచావా?
నీ చేతులు కడుక్కున్నావా?
పరిస్థితి మరీ భయానకంగా మారింది. నేనూ అమ్మాయిలతో కలవాలి అనిపిస్తోంది.
నా తల్లిదండ్రుల ఇష్టానికి వ్యతిరేకంగా దొంగచాటుగా బయటకు వెళ్లాలి.
యాల్దా నైట్ కోసం ఏమైనా కొనడానికి వెళ్తున్నాం మనం.
ఒక టోపీలో డబ్బులన్నీ పోగు చేశాం.
దాదాపు 100 డాలర్లు, అంటే 20 అప్ఘనీలకు పైమాటే.
- ఏం కొనాలి అనుకుంటున్నావు? - నాలుగు కిలోల దానిమ్మకాయలు.
అక్కడ మేము 35 మందిమి ఉన్నాం, కాబట్టి ఇవి ఐదు కిలోలు కావాలి.
వాళ్లని తిట్టండి, వాళ్ల దగ్గర గింజలే లేవు!
ఎం కావాలి మీకు? ఇక్కడ కొనడానికి పెద్దగా ఏమీ లేవు.
యాల్దా నైట్ కోసం మాకందరికీ ప్లాన్స్ ఉన్నాయి.
యాల్దా నైట్‌ అంటే అందరం గౌరవిస్తాం.
కానీ ఇప్పుడు మేమంతా శరణార్దులం, ప్రపంచమంతా చెల్లాచెదరు అయిపోయాం.
హ్యాప్పీ యాల్దా నైట్!
ఇస్లామిక్ హిజాబ్‌ని వ్యతిరేకించిన వాళ్లని వదిలిపెట్టం.
విద్య, ఓటు వేయడం మహిళల హక్కు.
తాలిబన్లు లాక్ విరగ్గొట్టి తలుపులు తెరవడంతో,
ఆ అమ్మాయి బాల్కనీ గ్లాస్ పగలగొట్టి
కిందకి దూకింది.
హెల్ప్!
తాలిబన్లు మా ఇంట్లోకి దూరారు, మా సోదరీమణులు ఇంట్లో ఉన్నారు!
తమనా యాక్టివిస్ట్
మేము తలుపు తెరవబోము!
మీరు మాట్లాడాలి అనుకుంటే, ఉదయం రండి.
ఈ రాత్రి అమ్మాయిల దగ్గరకి మిమ్మల్ని రానివ్వలేము.
మేము తలుపు తెరవబోము!
సాయం చేయండి!
హిజాబ్‌ని అవమానించినవారిని...
...ఎప్పటికీ క్షమించేది లేదు.
వారిని వ్యభిచారులుగా పరిగణిస్తాం.
ఇదంతా పొరపాటున జరిగిందని,
వాళ్లు కచ్చితంగా తమనా నుంచి వీడియో తీసుకుని ఉంటారు.
మీ దగ్గర పెయిన్ కిల్లర్స్ ఉన్నాయా?
#ఆప్ఘనిస్తాన్‌లోని మహిళలకు మద్దతుగా నిలవండి.
మొత్తానికి మహిళల గొంతుకు ప్రాతినిధ్యం వహించడానికి
ఇందులో భాగం అయినందుకు సంతోషంగా ఉంది.
దయచేసి ఈ వాక్యాలు రాస్తావా?
"మహిళలకు మద్దతుగా నిలవండి" అని రాస్తున్నా.
మీ చేతిని ఇలా పట్టుకోండి.
ఆప్ఘనిస్తాన్‌లోని మహిళలకు మద్దతుగా నిలవండి.
అందరూ కలిసి ఇంకోసారి చెప్పండి.
ఆప్ఘనిస్తాన్‌లోని మహిళలకు మద్దతుగా నిలవండి.
#ఆప్ఘనిస్తాన్‌లోని మహిళలకు మద్దతుగా నిలవండి.
"వేర్ ఈజ్" అని రాయాలా లేక "వేర్ ఆర్" అని రాయాలా?
తమనా, అమె సోదరీమణులు ఎక్కడ?
మనలోని ప్రతి ఒక్కరూ మనందరికీ ప్రతినిధులు.
బందీలని విడిచిపెట్టండి, అజ్ఞానాన్ని ధ్వంసం చేయండి.
తమనా, ఆమె సోదరి పర్వానా ఎక్కడ?
మీ మాస్క్‌లు తీయండి, ఒక ఫోటో తీసుకుందాం.
ఇది ఫోటో కోసమా?
ఫోటో తీసుకుందాం.
మూర్ఖత్వాన్ని వదిలి, బందీలైన మహిళల్ని విడుదల చేయండి
మొత్తానికి, మా వంతు వచ్చింది.
నేను రోజుల తరబడి రానూ పోనూ ఉన్నాను, కానీ కుదరలేదు.
ఇప్పటికి, నా బట్టలు ఉతికే వంతు వచ్చింది.
నా బట్టలు ఉతికి ఆరబెట్టుకున్నాను.
ఎందుకంటే బయట చాలా చల్లగా ఉంది.
వర్షం కూడా పడుతోంది.
వీటిని నా గదికి తీసుకెళ్లాలి.
జరీఫా సలంగీ ఆప్ఘనిస్తాన్‌ తిరిగొచ్చింది.
కొందరు మహిళలు తాలిబన్లకి మద్దతు ఇచ్చారని చెప్పాను,
మీరు నన్ను నమ్మలేదు.
మీరు మా ఇంటికి మళ్లీ వస్తారా?
ఇవాళ మా సొంతింటికి వెళ్తున్నా.
నా జాకెట్ ఎక్కడ?
మా ఇంట్లోనే ఉండండి, బయటకి వెళ్తే ప్రమాదం.
మహిళా యాక్టివిస్టుల కోసం తాలిబన్లు వెతకడం మొదలు పెట్టినప్పటి నుంచి,
నేను ఒకరోజు మా ఇంట్లో ఉంటే ఇంకో రోజు మీ ఇంట్లో ఉంటున్నా.
ఇంకో రోజు లైలా వాళ్ల ఇంట్లో.
బై, స్వీటీ.
షార్జాద్, బై బై.
తలుపులు వేసుకోండి. ఎవరొచ్చినా తెరవకండి.
ఎవరైనా మీ ఆంటీ జహ్రా మహమ్మదీ గురించి అడిగితే,
మీకు ఆమె తెలియదని చెప్పండి.
స్కూలులో ఎవరైనా అడిగినా ఏమీ చెప్పొద్దు.
నేను కొత్తబట్టలు కొనలేదు.
కాబూల్ నుంచి నా బట్టలన్నీ తెచ్చుకున్నా.
నాకు ఎప్పుడైనా పొగరు తలకెక్కితే, నా ఈ పరిస్థితిని గుర్తు తెచ్చుకుంటా.
నా దగ్గర కేవలం 20 అప్ఘనీలు ఉన్న దశని.
ఎప్పటికీ మరిచిపోను.
ఇంకా, ఇక్కడ ఆశీర్వాదం లాగా. ఐదు డాలర్లు దాచుకున్నా,
పాకిస్తాన్ వచ్చి ఐదు నెలలు అయింది.
మా కుటుంబం కాబూల్‌లో ఉంది.
నా జీవితం నుంచి బలవంతంగా దూరం కావడం...
...చాలా బాధాకరమైన విషయం.
బందీగా, శరణార్దిగా ఉన్నానన్న బాధ.
పేదరికం, నిరాశ్రయం.
అమ్మాయిలు, నా స్నేహితులని చుట్టుముడుతున్న వివాదం.
మాతృభూమికి దూరమైన బాధ.
భూమిపై అత్యంత నీచుల గుప్పిట్లో
నా కుటుంబం ఉందన్న బాధ.
ఇదంతా చాలా దారుణం.
మాకు భావప్రకటనా స్వేచ్ఛ కావాలి
మహిళా హక్కులు కావాలి
మహిళలకు సమాన హక్కులు కావాలి బాలల హక్కుల కోసం పోరాడాలి
ఎన్ని నినాదాల ప్రింట్ అయ్యాయి?
పన్నెండు.
ఇవాళ మహిళా వ్యవహారాల శాఖ దగ్గర ప్రదర్శన జరపబోతున్నాం.
నిన్న రాత్రి, తాలిబన్లు నాకు కాల్ చేశారు.
నా పేరు అడిగారు, నిరసనలు ఆపుతారా అని అడిగారు.
ప్రతి ప్రదర్శనకి నేను బాధ్యత వహించనని చెప్పాను వాళ్లకి.
ఉగ్రదాడులకి నేను కారణం అని,
నిరసనలు ఆపాలని చెప్పారు వాళ్లు.
దానికి నేను బాధ్యురాలని కాదని చెప్పా.
వాళ్లలో ఒకడు "రేపు ఒంటిగంటకు కలుస్తాం" అన్నాడు.
"ఏం బెదిరిస్తున్నావా, చంపుతావా?" అని అడిగా.
"నువ్వే చూస్తావు" అన్నాడు వాడు.
"నాకెందుకు కాల్ చేస్తున్నావు?" అంటే, "అంతటికీ కారణం నువ్వే" అన్నాడు.
ఈ వీడియో రికార్డు చేస్తున్నాను, నాకేదైనా జరిగితే,
తాలిబన్లే బాధ్యులని మీకు తెలుస్తుంది.
మనం చదువుకున్న తరం, అందుకే వాళ్లు మనమంటే భయపడుతున్నారు!
మనస్సాక్షి మౌనంగా ఉంది బాధ వినేవారే లేరు
మన పోరాటం జ్ఞానం కోసం. అజ్ఞానానికి వ్యతిరేకంగా పోరాడాలి.
ఇరవై ఏళ్ల క్రితం ఉన్న మహిళలం కాదు మనం.
మనం చదువుకున్న మహిళలం, తాలిబన్ పాలనపై మౌనంగా ఉండబోము.
మహిళే ఈసారి ఆప్ఘన్ ప్రెసిడెంట్.
ఇవాళ వాళ్లు మనల్ని అణచివేస్తున్నారు.
మన చేతుల్లో ఏమీ లేకపోయినా, మనమంటే భయపడుతున్నారు,
మాకు స్వేచ్ఛ కావాలి, ఉద్యోగాలు కావాలి, స్వేచ్ఛ కావాలి, ఆహారం కావాలి!
ఉద్యోగం, ఆహారం, స్వేచ్ఛ!
మసూదా జలాల్ స్వరం ప్రజల నుంచి ప్రతిధ్వనిస్తుంది
మేము ప్రదర్శనకి వచ్చాం.
అయితే తాలిబన్లు ఆయుధాలతో ఉన్నారు.
వాళ్లు మమ్మల్ని చుట్టుముట్టారు, మా నిరసనని అడ్డుకుంటున్నారు.
పరిస్థితి దారుణంగా ఉంది. ప్రత్యేక బలగాలు వచ్చాయి.
మమ్మల్ని అడ్డుకుంటున్నారు.
టియర్ గ్యాస్ పేలుస్తున్నారు, మనల్ని గుడ్డివాళ్లని చేస్తారు.
జహ్రా?
కాబూల్‌లో నిన్న ప్రళయం వచ్చింది.
డాక్టర్ జహ్రా మహమ్మదీని అరెస్ట్ చేశారు.
మూడు రోజుల క్రితం అరెస్ట్ చేసిన 12 మందికి తోడు
ఇంకో ఏడుగురు అమ్మాయిల్ని అరెస్ట్ చేశారు.
మూడు రోజుల క్రితం 40 మంది అమ్మాయిలు సేఫ్‌హౌస్ నుంచి పారిపోవాలని ప్రయత్నించారు.
కొందరు తప్పించుకున్నారు, కానీ వారిలో 12 మందిని తాలిబన్లు పట్టుకున్నారు.
వాళ్లకి దేవుడే సాయం చేయాలి, ఈ క్రూరుల్ని నమ్మలేము.
ఒక యువతితో వాళ్లేం చేస్తారో ఎప్పటికీ తెలియదు.
ఆ అమ్మాయిలకి దేవుడే సాయం చేయాలి.
వాళ్లకి దేవుడే సాయం చేయాలి.
ఎక్కడ చూసినా మబ్బులు, మంచు, వర్షం.
ఇవాళ, కొందరు పిల్లలు వెళ్లిపోయారు.
మరియం, సహర్, బక్తాష్, రాజ్మా, రహేలా.
నా హృదయం వెయ్యోసారి ముక్కలైంది.
కాబూల్ పతనం తర్వాత, ప్రతిరోజూ ఇదే దుస్థితి అనుభవిస్తున్నాం.
ఈ గదికి అంకితమవడం అసహ్యంగా అనిపిస్తోంది.
వాళ్లని ఇంతగా మిస్ అవుతానని ఎప్పుడూ అనుకోలేదు.
మా వాళ్లని ఒకరి తర్వాత ఒకరిని కించపరిచారు.
మా వనరులు లాక్కున్న రోజునే మమ్మల్ని చంపేశారు.
రాత్రికి రాత్రి, మా కలలు కూలిపోయాయి.
మాతృభూమిని వదిలి వచ్చామన్న వేదన
ప్రతిక్షణం అనుభవిస్తున్నాం.
మేము ఏ దేశానికి చెందినవాళ్లం కాదు, దేనినీ కోరుకోలేము.
ఏదైనా కొనాలని ప్రయత్నించినా ప్రయోజనం లేదు,
ఎందుకంటే అందులో మాతో ఎంత తీసుకెళ్తామో చెప్పలేము.
మాకు ఏమీ లేదు. ఇది చాలా కష్టం.
నాకు కొద్దిమంది స్నేహితులున్నారు, వాళ్లంతా రాత్రి వెళ్లిపోయారు.
నేను ఇంట్లో ఉండగా తాలిబన్లు సోదా చేస్తే...
...ఆ పరిస్థితినే ఊహించలేను.
అందుకే వాళ్లు వచ్చి వెతుకుతారనే,
ఇకపై ఇంట్లో ఉండకూడదు అనుకుంటున్నా.
నేను భయపడ్డాను.
కొద్దిరోజుల క్రితం వీధిలో ఒక బాలికని చంపేశారు.
అది నిజమేనా?
అది భయంగా లేదా?
చదువు కోసం దేశం విడిచిపెట్టి వెళ్లాలి అనుకుంటున్నా.
ఐసీసీఆర్ స్కాలర్‌షిప్.
అది ఏ సంవత్సరం?
ఆప్ఘనిస్తాన్‌లో చాలామంది విదేశాల్లో తిరగడానికి పాస్‌పోర్ట్ తీసుకుంటారు,
కానీ నేను విదేశాల్లో చదువు కోసం తీసుకున్నా.
ఎప్పుడు తీసుకున్నావు?
2020 చివరలో.
నాకు ఈ పాస్‌పోర్టు ఇచ్చిన ఆమె
ఇలాంటి ఫోటో వాడకూడదని హెచ్చరించింది.
తాలిబన్లు మళ్లీ వచ్చారంటే ఇబ్బందుల్లో పడతావని చెప్పింది.
నిరసనల్లో పాల్గొంటున్నానని మా కుటుంబసభ్యులకు చెప్పలేను.
మా అమ్మ, నన్ను ఇంట్లోంచి వెళ్లగొడుతుంది,
మరి, ఈ పరిస్థితుల్లో నేను ఎక్కడికి వెళ్లగలను?
ఈ రోజుల్లో, తోడు లేకుండా మహిళల్ని బయటకి వెళ్లనివ్వరు తాలిబన్లు.
ఆప్ఘన్ మహిళల గొంతు నొక్కడం అమానుషం.
మౌనంగా ఉంచితే మేము బెదిరిపోము.
వాళ్లు మన గొంతులు నొక్కలేరు.
ఆఫ్ఘనిస్తాన్‌లోని ఏ ప్రాంతంలో వినిపించే గొంతుకైనా మేము మద్దతు ఇస్తాం.
జహ్రా మహమ్మదీని విడిచిపెట్టాలి!
అమ్మాయిల స్కూల్స్ అన్నీ మూసేశారు, అయినా అంతా మౌనంగా ఉన్నారు.
అమ్మాయిలకి యూనివర్శిటీలు మూసేశారు, అంతా మౌనంగా ఉన్నారు.
అమ్మాయిలకి అన్ని రకాల విద్యని రద్దు చేశారు.
ఆత్మహత్య తప్ప మరో మార్గం లేదు.
తాలిబన్ డౌన్ డౌన్!
మీరు రాక్షసులు!
విద్య మా హక్కు,
మేము వెనక్కి తగ్గం!
చదువు ప్రతి మహిళ జన్మహక్కు
షరీఫా, పద. చాలు!
షరీఫా, పద.
ఐ లవ్‌ యు, సోదరీ.
వాళ్లు బాగా కొట్టారా?
దేవుడి దయ, ఇంటికి వచ్చావు.
థ్యాంక్ గాడ్, థ్యాంక్ గాడ్.
ఒక నిమిషం కూర్చోవాలి.
తమనాని చూశా, రక్తం వచ్చేలా కొట్టారు.
- నీ కళ్లతో నువ్వు చూశావా? - వాళ్లు తమనాని కొట్టారు.
తమనా వచ్చి నన్ను కౌగిలించుకుంది, తనని చూసి అడిగా,
"నిన్ను ఎక్కడ చూశాను?" అని, తర్వాత తెలిసింది అది తనే అని.
పర్వానాని చూశా. నాతో పాటు మొర్సల్‌ని వదిలేశారు.
థ్యాంక్ గాడ్, థ్యాంక్ గాడ్.
తమనా, పర్వానాని ఇంకా ఎందుకు ఉంచుకున్నారు?
వాళ్లని చాలా దారుణంగా కొట్టారు.
- నిన్ను బాగా కొట్టారా? - లేదు, నన్నెవరూ కొట్టలేదు.
ఆ అమ్మాయిలది పంజ్‌షిర్.
వాళ్లు పంజ్‌షిర్‌ వాళ్లు కావడం వల్లే కొట్టి ఉంటారు.
తాలిబన్లు మా దేశం విడిచి వెళ్లాలని కోరుతున్నాం.
ఇదంతా కేవలం ఒక పీడకల కావాలని కోరుకుంటున్నా.
ఏదో ఒక రోజు, నిద్రలేచి మన సొంత జెండాలని,
వీధుల్లో మన సొంత పోలీసుల్ని చూస్తాం.
జై ఆప్ఘనిస్తాన్!
తమనా, పర్వానాల్ని విడిచిపెట్టాలి!
ఉద్యోగం, ఆహారం, విద్య!
తాలిబన్లు నశించాలని కోరుతున్నాం!
అమ్మాయిలు, యువతులకు స్కూల్స్ మళ్లీ ప్రారంభించాలి!
ఉద్యోగం, ఆహారం, విద్య!
హిజాబ్ వద్దనో, కావాలనో చెప్పడం అమ్మాయిల లక్ష్యం కాదు.
కానీ హిజాబ్ అంటే బురఖా కాదు,
హిజాబ్ మన కాళ్లూ, చేతులని దాచిపెట్టదు.
ఈ కారణంతోనే తమనా, పర్వానా, అరియానాల్ని బంధించారా?
ఇక చాలు, మేము అలసిపోయాం!
తాలిబన్, తాలిబన్, మానవహక్కుల ఉల్లంఘనదారులు!
న్యాయం కావాలి! న్యాయం కావాలి! మీ నేరాలతో విసిగిపోయాం.
భయపడొద్దు, మనం కలిసున్నాం.
వేరే నరంలో ఉందది.
లోపలికి వెళ్లలేదు.
ప్లీజ్, చాలు. చాలు! నొప్పిగా ఉంది.
జహ్రా తండ్రి
నీ అరెస్ట్ వల్ల, నా మొహం చూపించలేకపోతున్నా.
చాలామంది ఉద్యమకారిణులు ఉన్నారని తెలుసు.
వాళ్లలో చాలామంది తీవ్రంగా పోరాడారు, దానికోసం జైళ్లకి వెళ్లారు.
నా కుటుంబంలో దానిని నేను ఒప్పుకోలేను.
తాతయ్య ఎక్కువ మాట్లాడతాడు, నాకు తలనొప్పి వస్తుంది.
తన కూతురు ఇతరులకు, తనకు తాను హీరో కావచ్చని
మా నాన్న చెప్పారు.
కానీ నేను నాతో పాటు, నా కుటుంబానికి తలవంపులు తెచ్చిపెట్టాను.
నా తలనొప్పి ఎక్కువైంది. ఇంక చాలు. చాలు.
ఎందుకీయన ఎక్కువ మాట్లాడతాడు?
జహ్రా, తలుపు వెనక నిలబడు, అప్పుడే ఒమీద్‌కు కనిపించవు.
మద్దతుగా నిలిచినందుకు థ్యాంక్యూ.
నేను ఎప్పుడూ నీ తోడుగా ఉంటా. గుర్తు పెట్టుకో.
స్త్రీ ద్వేషం అసలు కార్యక్రమం, హిజాబ్ ఒక సాకు.
విద్య, ఉద్యోగం, స్వేచ్ఛ మా హక్కులు.
మహిళలు సమాజంలో సగభాగం.
వద్దు, ఇలా రాయి... మహిళలు సమాజంలో సగభాగం.
ఉద్యోగం, విద్య, బట్టల ఎంపిక మా హక్కులు.
మా ప్రాధమిక హక్కులు.
చేతిరాత బానే ఉంది.
అవును, ఇప్పుడే వస్తున్నా.
సరే, థ్యాంక్యూ.
మరియా కాల్ చేసింది, నేను వెళ్లాలి. అమ్మా, సరేనా?
మీకు నచ్చినట్టు చేయండి. నా మాట ఎలాగూ వినరు.
- అది నా పని కాదు. - నాకోసం ప్రార్ధిస్తావా?
నువ్వు ప్రశాంతంగా ఉండాలని ప్రార్దిస్తా, కానీ నేను చెప్పేది నువ్వు వినడం లేదు.
రాత్రుళ్లు నిద్ర పోలేకపోతున్నా.
కనీసం ఒక అరగంట కళ్లు మూసుకున్నా
నీ గురించే భయపడాల్సి వస్తోంది.
నేను జాగ్రత్తగా ఉంటున్నా.
మాస్క్ పెట్టుకుంటున్నా, పొడవాటి డ్రెస్ వేసుకుంటున్నా.
ఇంకేం చేయాలి?
నాకు తెలియదు.
నీకు నచ్చినట్టు చెయ్.
న్యాయం కావాలి, న్యాయం కావాలి!
ఆంక్షలతో మేము విసిగిపోయాం.
మా గొంతులు ఏకం చేస్తాం.
ఆలియా ఎక్కడ?
జైనబ్‌ని ఎందుకు చంపారు?
న్యాయం కావాలి!
న్యాయం కావాలి, న్యాయం కావాలి!
ఈ బందిఖానాతో విసిగిపోయాం.
జనం తమ విసుగు తప్పించుకోవడానికి గోడపై బొమ్మలు వేస్తున్నారు.
రైహానా అహ్మదీ
ఇది నా పెయింటింగ్.
తరనోమ్ జీ
ఒకరోజు నాకు పెద్దగా పనిలేక, ఇక్కడికొచ్చి పెయింట్ వేశాను.
ఇక్కడ సంప్రదాయ పాటలు రాశాను.
"నేను చూడని మనుషులందరినీ ప్రేమిస్తున్నాను."
"నా రోగాలు మీకు అంటిస్తున్నా, మీ ఆరోగ్యాన్ని అరువు తీసుకుంటున్నా."
చహర్‌షన్బే సూరి అనేది సంవత్సరంలో చివరి బుధవారం.
ఏటా, ఆ రోజు మంట వేసి దాని పైనుంచి దూకుతాం.
గత ఏడాదికి సంబంధించిన సమస్యలన్నీ వదిలించుకోవడం అన్నమాట.
ఆరోగ్యకరమైన, సంతోషకరమైన కొత్త ఏడాది కోసం.
కొత్త ఏడాదిలో స్వేచ్ఛ రావాలని, ఆప్ఘనిస్తాన్ కోలుకోవాలని ప్రార్దిస్తున్నా.
శత్రువుల బారి నుంచి మన దేశాన్ని రక్షిస్తే,
ఆప్ఘనిస్తాన్ జెండా కింద మనమంతా ప్రశాంతంగా జీవించవచ్చని ఆశ.
ఆహారం, ఉద్యోగం, విద్య. బందీలుగా ఉన్న బాలికల విడుదల.
న్యాయం, స్వేచ్ఛ కావాలి.
థ్యాంక్ గాడ్, నిన్ను వదిలేశారు.
బయటకి వెళ్దాం, జహ్రా. కాస్త అలా నడిచొద్దాం, సరదాగా.
ఒప్పుకోవా? నీకూ కాస్త తాజా గాలి తగలాలి.
ఎందుకింత మేకప్ వేసుకున్నావు?
మేమే బలవంతంగా ఎక్కువ మేకప్ వేశాం.
నేను విడుదలై ఇది రెండో రోజు.
ఇవాళ కాస్త మెరుగ్గా ఉన్నా.
నాతో పాటు వహీదా, మొర్సల్, మా అమ్మ ఉన్నారు.
షొకుఫా, ఈ పళ్లు తీసేయాలి,
కానీ పై దంతాల మీద పుచ్చు ఉంది.
తాలిబన్లు తమ గూఢచారుల ద్వారా
అమ్మాయిల మద్య విభేదాలు సృష్టించాలని నిశ్చయించారు.
వారు కుట్రల్ని వ్యాప్తి చేశారు.
సేఫ్‌హౌస్‌లలో ఉండే అమ్మాయిల్ని అరెస్ట్ చేసి వారితో బలవంతంగా నేరాలు ఒప్పించారు.
యాక్టివిస్ట్ గ్రూపుల్లోని కొందరు అమ్మాయిలు
రహస్యంగా తాలిబన్ల కోసం పనిచేస్తున్నారు.
ఇది నాకు ఆగ్రహం తెప్పించింది,
ఇది స్ఫూర్తిని దెబ్బతీసింది,
నేను ఉద్యమాన్ని వదిలేశాను.
నేను చాలా అలసిపోయాను.
నేను కాబూల్ వదిలి వెళ్లాలని తెలుసు.
అయితే అది నాకు చాలా కష్టంగా ఉంటుంది.
కాబూల్, ఒమీద్‌లకు దూరంగా ఉండటం చాలా కష్టం.
నాకు ఒక వింటర్ వెల్వెట్ డ్రెస్ కావాలి.
- ఏ వయసు వాళ్లకి? - నాలుగు వేర్వేరు వయసులకి.
పన్నెండేళ్లు, ఎనిమిదేళ్లు, ఐదేళ్లు, మూడేళ్ల వారికి.
ఇంకాస్త మోడర్న్‌గా ఉండాలి.
మీ బట్టలు కూడా వేసుకోండి.
ఈ బట్టలు జ్ఞాపకాలుగా ఉంచుకోండి, సరేనా?
మీ ఇంటికి రావడం ఇదే చివరిసారి.
మడతబెట్టండి, ప్లీజ్.
- ఆ సాక్సులు ఎవరివి? - నావే, అవి నావే.
దాక్కోవడానికి ఎక్కడికో పోతున్నా.
ఎక్కడికి అనేది మా నాన్నతో సహా ఎవరికీ తెలియదు.
ఒక్క ఒమీద్‌కు తెలుసు, అంతే.
ఈ బిస్కట్లు నీతో పాటు తీసుకెళ్లు.
అవి నీకే.
రారా, వచ్చి ఒక హగ్ ఇవ్వు.
మై డియర్ ఒమీద్.
దానికింద హార్ట్ గీయగలవా?
డియర్ ఒమీద్, మనం మళ్లీ కలుసుకునేవరకు గుడ్‌బై!
ఏడవొద్దు. ప్లీజ్ ఏడవొద్దు.
ఇప్పుడు నేను ఆఫీసులో పని చేయలేను,
ఇంట్లోనే ఏదో ఒక విధంగా చురుగ్గా ఉండేలా చూసుకోవాలి.
ఇది బోర్ కొడుతోంది, కానీ ఏమీ లేని దానికన్నా బెటరే.
దీంతో టైమ్ పాస్ అవుతోంది.
జొహ్రా తన ఇంటర్వ్యూలో ఉంది.
బహుశా తను మాతో పాటు, లేదా మాకంటే ముందే వెళ్లిపోవచ్చేమో, మాకు తెలియదు.
వీడ్కోలు పార్టీ చేసుకున్నాం.
మంచిగా వెళ్లిరా.
బలవంతులైన మహిళలు ఎప్పుడూ ఒంటరివారే.
మరచిపోవద్దు, ఒంటరితనం మహిళల్ని బలంగా చేస్తుంది.
ఐ లవ్ యు వెరీమచ్.
ఐ లవ్ యు.
బై బై...
వాళ్లు వెళ్లిపోయారు.
ఆమె ఈ ఎడారి నుంచి బయటపడింది, మేము మళ్లీ జబీరా జైలుకు వెళ్లాలి.
మీరు ఉపయోగించే ముందు సామాను అంతా శుభ్రంగా ఉండాలి.
మీ నోటికే వాటిని వాడుతున్నట్టు ఊహించుకోండి.
దయచేసి ఈ క్లినిక్ నియమాలకు కట్టుబడి ఉండండి.
రోగి పట్ల బాధ్యతగా లేకపోతే, క్లినిక్‌కి రోగులు రారు.
నా క్లినిక్ విడిచిపెట్టాల్సి రావడం బాధాకరం.
మరీ ముఖ్యంగా, నా స్నేహితుల్ని ఎలా వదిలి పోగలను?
నా పోరాటంలో కలిసిన నా ప్రియమైన సహచరులు.
నా తోటి వీరవనితలకు వీడ్కోలు చెప్పడం చాలా కష్టం.
నేనొక సంప్రదాయ కుటుంబం నుంచి వచ్చాను.
కష్టపడి చదివి డాక్టర్‌ని అయ్యా,
నా దేశంలో చీకటి నెలకొన్నా నా పని కొనసాగించ గలిగాను.
దీన్నంతటినీ తాలిబాన్లు నాశనం చేస్తారన్న
ఆలోచనే నేను తట్టుకోలేను.
నేను చేసిన ప్రతిదీ నాశనం చేస్తారని నా భయం.
నిన్న సేఫ్‌హౌస్ నుంచి ఒక అధికారి వచ్చి చెప్పాడు
ఇకపై ఇక్కడ మేము ఉండటానికి కుదరదని.
మేము బయలుదేరాల్సి వచ్చింది.
మేము దిక్కుతోచని స్థితిలో ఉన్నాం.
మా దగ్గర డబ్బు కూడా లేదు. డబ్బు ఉంటే బాగుండేది.
మా కుటుంబాలు కాబూల్‌లో ఉన్నాయి వారి వీసాలు సిద్దంగా లేవు,
ఇది వివాదాస్పదంగా మారింది.
ఒక్కో వీసాకి 450 డాలర్ల ఖర్చు చేయాలి,
మా అపాయింట్‌మెంట్ ఐదోసారి క్యాన్సిల్ అయింది.
ఈ బాధల మధ్యలో,
ఈ కారు కూడా పనికిరాకుండా అయింది, ప్రతిసారీ ఆగిపోతోంది.
మేము పేదరికాన్ని అనుభవిస్తున్నాం.
ఆధారపడటానికి మాకు ఎవరూ లేరు.
దేవుడు తప్ప సాయం చేసేవాళ్లు కూడా ఎవరూ లేరు.
ఇది మా దరిద్రానికి, దుస్థితికి పరాకాష్ట.
మాకు ఏడ్చే ఓపిక కూడా లేదు.
నా కళ్లలో కన్నీళ్లు ఇంకిపోయాయి.
నిన్నటి నుచి మేము వీధి కుక్కల్లా తిరుగుతున్నాం.
దేవుడి మీద ఒట్టు.
క్లినిక్ సెక్యూరిటీ ఫుటేజ్
అక్కడ చూడండి. ఇది కిడ్నాప్ అని నా అనుమానం.
వాళ్లలో ఒకరి దగ్గర గన్ ఉంది.
ఒమీద్, ఈ కారు చూడు. ఆ గ్లాస్ గ్రే రంగులో ఉంది.
ఈ కారులో జహ్రా ఎక్కడం చూశా.
- ఆమె మీ భార్యా? - అవును.
కాస్త రివైండ్ చేయండి. ఇంకోసారి చెక్ చేయాలి.
వాడు వచ్చి డాక్టర్ జహ్రా ఎక్కడ అని అడిగి వెళ్లాడు.
- వాడు తిరిగొచ్చాడా? - వచ్చాడు.
ఈ వీడియోలలో చూపించే టైమ్ సరిగానే ఉందా.?
నిజానికి కారు కిటీకీలకు తెరలున్నాయి.
వాటిలోంచి చూడటం దాదాపు అసాధ్యం.
ప్లే చెయ్, ప్లే చెయ్.
డాక్టర్ జహ్రా మహమ్మదీ
తన ఆఫీస్ నుంచి అదృశ్యమై కొన్ని నెలలు కావస్తోంది.
ఆమె ఎక్కడుందో ఎవరికీ తెలియదు.
స్కూళ్లు, యూనివర్శిటీలు మూసేసి ఏడాది అవుతోంది.
ఆప్ఘన్ మహిళలంతా ఇంటికి పరిమితమై కూడా ఏడాది అయింది.
ఇప్పుడు ఉదయం 3 గంటలు.
కొన్ని రాత్రులు, నేను మేల్కొంటాను, ఒక గ్లాస్ వేడి నీళ్లు,
ఒక పెన్ను, పుస్తకం నా ఒంటరి తనానికి సహచరులు.
మేము ఇంకా తాలిబన్ల ఆంక్షలకి లోబడి ఉన్నాం.
పరిస్థితి దారుణంగా ఉంది. కాబూల్ ధ్వంసమైంది.
నేను అన్నీ కోల్పోతున్నాను.
బాలికలు రంగు బట్టలు ధరించే రోజుల్ని మిస్ అవుతున్నాను,
నలుపు రంగు కాదు.
అల్లాపై ఆస్తికులం నమ్మకం ఉంచుదాం.
న్యాయం అడగడమే నా నేరం.
స్వేచ్ఛను కోరాను కాబట్టి ఇక్కడ దాక్కోవాలి.
మాతృభూమి కోసం పట్టుబట్టాను,
మహిళలకు స్వేచ్ఛ కావాలని పట్టుబట్టాను.
నేను నా కుటుంబానికి దూరంగా ఉండాలి.
కానీ ఈ పిల్లిపిల్ల ఎప్పుడూ నా పక్కనే ఉంటుంది.
ఉద్యమకారిణులు ఇలాంటి చోట్లే దాక్కుని ఉన్నారు.
యూనివర్శిటీ ప్రవేశ పరీక్షకు
ఇది బాగా ఉపయోగపడుతుందని గమనించండి.
ఉదాహరణకి, ఆప్ఘనిస్తాన్ గురించి ఒక వాక్యం చెప్తున్నా.
ఉహ్, నేను ఆప్ఘనిస్తాన్ గురించి ఆలోచిస్తున్నా.
"నేను ఆప్ఘనిస్తాన్ గురించి ఆలోచిస్తున్నా" అని చెప్తున్నా.
ఆగస్ట్ 15, 2021 నుంచి కాబూల్ వీధుల్లో వేలాదిమంది మహిళలు
ఆహారం, ఉద్యోగం, స్వేచ్ఛ కోసం ఉద్యమిస్తున్నారు.
వారిలో వందలమంది అరెస్ట్ అయ్యారు, హింసకు మరణానికి లోనయ్యారు.
చాలా మంది జాడ ఇప్పటికీ తెలియదు.
విదేశాల్లో జహ్రా, షరీఫా, తరనోమ్ కొత్త జీవితాల్ని నిర్మించుకుంటున్నారు.
సబ్‌టైటిల్స్: బడుగు రవికుమార్